Pempininkai

Pempininkai – Klaipėdos miesto dalis, mikrorajonas pietinėje miesto dalyje. Šiaurėje eina Baltijos prospektas, rytuose – už nedidelio parko yra Neringos mikrorajonas, pietuose – Debreceno gatvė, vakaruose – Taikos prospektas. Tankiai apgyvendinta Klaipėdos dalis. Vyrauja stambiaploščiai penkiaaukščiai ir raudonų plytų devynaukščiai. Rajone veikia 3 valstybiniai darželiai. Prie Pempininkų prekybos centro šalia Taikos prospekto suformuota pagrindinė rajono aikštė.

Istorija 

Manoma, kad pirmoji gyvenvetė galėjo būti čia įkurta dar akmens amžiuje. Šiuolaikiniai Pempininkai pastatyti XX amžiaus 7-8 dešimtmetyje. Iki tol šioje vietoje buvo Pempininkų kaimas. Iki šiol išliko ten buvusio sodo liekanos. 1981 m. pastatyti Žvejų kultūros rūmai, kurie suteikė svarbų postūmį šio mikrorajono plėtrai. Žvejų rūmai yra viena iš svarbiausių įvairių atlikėjų ir meninių kolektyvų pasirodymo vietų Klaipėdoje.

Transportas 

Mikrorajonas yra įsikūręs šalia stambios transporto arterijos – Taikos prospekto. Iš Pempininkų yra geras susisiekimas su kitomis miesto dalimis. Išvystyta viešojo transporto susisiekimo sistema.

Šaltiniai

Nuorodos 
 Gatvių žemėlapis
 Pempininkų gatvės

Klaipėdos miesto dalys